
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 741 

25 Σεπτεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας καείσας κοινόχρηστης εποικι- 
στικής δασικής έκτασης οκτώ στρεμμάτων εννιακο- 
σΙων έξι τετραγ. μέτρων (8.906) στη θέση «Μπαλα- 
μπίνη λάκκος» κοινότητας Μανδηλίου Ν. Σερρών·" 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του εγκε¬ 
κριμένου σχεδίου του Δήμου Πατρέων (Ν. Αχαϊας) 
περιοχή Εξω Αγυιά, Ο.Τ. 1703 Β' . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2206 (1) 

Κήρυξη αναδασωτέας καείσας κοινόχρηστης εποικιστικής 
δασικής έκτασης οκτώ στρεμμάτων εννιακοσίων έξι τε- 
τραγ. μέτρων (8.906) στη θέση «Μπαλαμπίνη λάκκος» 
κοινότητας Μανδηλίου Ν. Σερρών. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν με το Ν.Δ. 532/ 
70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις περί διοικητικής αποκεντρώσεως. 

4. Τις διατάξεις του Ν. 998/79 «περί προστασίας των 
δασών και των δασικών εκτάσεων της χώρας και ειδικό¬ 
τερα: 

α) του άρθρου 38 παρ. 1 
β) του άρθρου 41 παρ. 2 
γ) του άρθρου 75 παρ. 

5. Τις διατάξεις του άρθρου 70 παραγ. 3 του Ν. 998/79 


όπως συμπληρώθηκε με την παραγρ. 3 του άρθρου 12 Ν. 
2040/92 «περί θεμάτων αρμοδιότητας του Υπουργείου 
Γεωργίας και Νομικών Προσώπων και εποπτείας του και 
άλλες διατάξεις». 

6. Τις διαταγές του Υπουργείου Γεωργίας: 

α) 160417/1180/8.7.80 

β) 182447/3049/24.9.80, 

γ) 141823/24.2.83. 

7. Τις διατάξεις των άρθρων 4 και 8 του Ν. 2240/1994 
«περί συμπλήρωσης διατάξεων για τη Νομαρχιακή αυτ/ση 
και άλλες διατάξεις». 

8. Τηνμεαριθμ. 3924/3.8.95 αναφορά του Δασαρχείου 
Σερρών με την οποία έχει υποβληθεί δελτίο πυρκαγιάς 
που έγινε στις 6.7.95 στη θέση «Μπαλαμπίνη Λάκκος» πε¬ 
ριοχής κοινότητας Μανδηλίου σε δάσος τραχείας πεϋκης. 

9. Την αριθμ. 4143/3.8.95 αναφορά-πρόταση του Δα¬ 
σαρχείου Σερρών περί κήρυξης ως αναδασωτέας της ανα- 
φεράμενης στο ανωτέρω θέμα έκτασης, αποφασίζουμε: 

Κηρύσσουμε αναδασωτέο με σκοπό τη διατήρηση του 
χαρακτήρα της δασικής έκτασης και την προστασία και 
επαναδημιουργία της δασικής βλάστησης με φυσική και 
τεχνική αναγέννηση (βάσει προγράμματος του Δασαρ¬ 
χείου Σερρών) που καταστράφηκε από πυρκαγιά στις 
6.7.95 κοινόχρηστη εποικιστική δασική έκταση των οκτώ 
στρεμμάτων και εννιακοσίων έξι τετραγ. μέτρων (8,908) 
που βρίσκεται στη θέση «Μπαλαμπίνη Λάκκος» της περι¬ 
φέρειας της κοινότητας Μανδηλίου και προσδιορίζεται 
από τα στοιχεία Α, Β, Γ, Δ, Ε, Ζ, Η, Α στο συνημμμένο το- 
πογραφικό διάγραμμα του Δασαρχείου Σαρρών με κλί¬ 
μακα 1:1000, το οποίο αποτελεί αναπόσπαστο μέρος της 
απόφασης αυτής και έχει όρια: 

Ανατολικά: Εποικιστικό δάσος. 

Δυτικά: Αγροί. 

Βόρεια: Εποικιστικό δάσος τραχείας πεύκης. 

Νότια: Εποικιστικό δάσος τραχείας πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 5 Σεπτεμβρίου 1995 

Ο Περιφερειακός Διευθυντής 
ΒΑΣΙΛΕΙΟΣ ΛΙΟΓΚΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 38164 (2) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του εγκεκριμένου 

σχεδίου του Δήμου Πατρέων (Ν. Αχαΐας) περιοχή Έξω 

Αγυιά, Ο.Τ. 1703 Β'. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις» (Α’ 69) και ειδικότερο 
τα άρθρα 2, 4, 5, 15, 16, 17, 18 και 21 (παρ. 6 και 7). 

2. Τις διατάξεις ιης παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Την από 9.6.1993 (αρ. πρωτ. 31298/93) αίτηση των 
Ζώη Αθανασόπουλου του Γεωργίου και Φωτεινής και Αθα¬ 
νασίου Καρέλα, ο οποίος ενεργεί ως πληρεξούσιος της 
Ανώνυμης Εταιρείας με την επωνυμία «Ο ΜΕΙΛΙΧΟΣ 
Α.Κ.Τ.Ο.Ε.» ΑΝΩΝΥΜΗ ΚΤΗΜΑΤΙΚΗ - ΤΟΥΡΙΣΤΙΚΗ - ΟΙ¬ 
ΚΟΔΟΜΙΚΗ ΕΤΑΙΡΕΙΑ» δυνάμει του 13214/14.4.1992 
πληρεξουσίου της Συμβολαιογράφου Πατρών Αγγελικής 
Σακελλάρη. 

4. Τις από 4.11.1993 (αρ. πρωτ. 49/58/93), από 

15.11.1993 (αρ. πρωτ. 37003/93), από 21.12.1993 (αρ. 
πρωτ. 383009/93) από 19.5.1995 (αρ. πρωτ. 33534/95) 
και από 29.5.1995 (αρ. πρωτ. 33817/95) αιτήσεις του 
Ζώη Αθανασόπουλου του Γεωργίου και της Φωτεινής. 

5. Τις από 14.9.1993 (αρ. πρωτ. 34851/93) και από 

23.12.1993 (αρ. πρωτ, 38456/93) αιτήσεις του Βασιλείου 
ΚαρποδΙνη, ο οποίος ενεργεί ως εκπρόσωπος της Ανώνυ¬ 
μης Εταιρείας με την επωνυμία «ΕΤΑΙΡΕΙΑ ΔΗΜΗΤΡΙΑ¬ 
ΚΩΝ ΒΟΡΕΙΟΥ ΕΛΛΑΔΟΣ ΑΝΩΝΥΜΟΣ ΒΙΟΜΗΧΑΝΙΚΗ 
ΚΑΙ ΕΜΠΟΡΙΚΗ ΕΤΑΙΡΕΙΑ ΕΙΔΩΝ ΔΙΑΤΡΟΦΗΣ, ΑΝΤΙ¬ 
ΠΡΌΣΩΠΌΝ. ΔΙΑΝΟΜΩΝ, ΤΕΧΝΙΚΩΝ, ΤΟΥΡΙΣΤΙΚΩΝ 
ΚΑΙ ΝΑΥΤΙΛΙΑΚΩΝ ΕΠΙΧΕΙΡΗΣΕΩΝ», δυνάμει της απά 

9.2.1993 αποφάσεως του Διοικητικού Συμβουλίου της 
παραπάνω εταιρείας. 

6. Την 150/29,6.1995 σύμφωνη γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος, αποφασίζουμε: 

Αρθρο 1 

1) Εγκρίνεται η πραγματοποίηση μέρους της μεταφο¬ 
ράς συντελεστή δόμησης που εγκρίθηκε με το από 12-9/ 
21.9.1992 Π.Δ/γμα (Δ’ 961) και συγκεκριμένα για 91,06 
τ.μ. ορόφων από το βαρυνόμενο ακίνητο στο οποίο υφί- 
σταται κτίριο που έχει χαρακτηρισθεί ως έργο τέχνης και 
το οποίο βρίσκεται εντός ίου εγκεκριμένου σχεδίου του 
Δήμου Θεσσαλονίκης επί των οδών Νέας Παραλιακής Λε¬ 
ωφόρου, Ανθέων και Ανωνύμου, για το οποίο έχει εκδοθεί 
ο 6366/24.12.1993 σχετικός ονομαστικός τίτλος δικαιώ¬ 
ματος μεταφοράς συντελεστή δόμησης για 103,00 τ.μ. 
από ορόφους υπέρ της ανωνύμου εταιρείας με την επωνυ¬ 
μία «ΕΤΑΙΡΕΙΑ ΔΗΜΗΤΡΙΑΚΩΝ ΒΟΡΕΙΟΥ ΕΛΛΑΔΟΣ 
ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ 
ΕΙΔΩΝ ΔΙΑΤΡΟΦΗΣ, ΑΝΤΙΠΡΟΣΩΠΕΙΩΝ, ΔΙΑΝΟΜΩΝ, 
ΤΕΧΝΙΚΩΝ, ΤΟΥΡΙΣΤΙΚΩΝ ΚΑΙ ΝΑΥΤΙΛΙΑΚΩΝ ΕΠΙΧΕΙ¬ 
ΡΗΣΕΩΝ», κυρίας και δικαιούχου της μεταφοράς συντε¬ 


λεστή δόμησης του βαρυνομένου ακινήτου, σε ωφελού¬ 
μενο ακίνητο με χρήση κατοικίας για το οποίο σύμφωνα με 
το 4697/19.4.1995 έγγραφο του Τμήματος Πολεοδομίας 
της Νομαρχίας Αχαΐας συντρέχουν οι προϋποθέσεις των 
παρ. 2 και 3 της ενότητας Α του άρθρου 4 του Ν. 2300/ 
1995 και για το οποίο έχει υποβληθεί πλήρης μελέτη στην 
αρμόδια κεντρική υπηρεσία πριν από τις 30.5.1995 και το 
οποίο βρίσκεται εντός του εγκεκριμένου σχεδίου του Δή¬ 
μου Πατρέων (Ν. ΑχαΤας) περιοχή Έξω Αγυιά, Ο.Τ. 
1703Β', φερόμενο ως ιδιοκτησία Ζώη Αθανασόπουλου 
του Γεωργίου και της Φωτεινής, όπως το ωφελούμενο ακί¬ 
νητο φαίνεται με τα στοιχεία Α Β Γ Δ Ε Α στο σχετικό πρω¬ 
τότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 38164/1995 πράξη του και που αντίτυπό 
του σε φωτοσμίκρυνση δημοσιεύεται με την παρούσα 
απόφαση και στο οποίο η συνολική πρόσθετη επιφάνεια 
που εγκρίνεται να δομηθεί επιπλέον αυτής που επιτρέπε¬ 
ται σύμφωνα με τους όρους δόμησης που ισχύουν στην 
περιοχή είναι 370,584 τ.μ. σε ορόφους. 

2) Τα ειδικότερα στοιχεία του βαρυνομένου ακινήτου το 
οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 του Ν, 2300/1995 εί¬ 
ναι τα εξής: 

α) θέση ακινήτου: Οδοί Νέας Παραλιακής Λεωφόρου, 
Ανθέων και Ανωνύμου, 
β) Επιφάνεια ακινήτου: 27.057,40 τ.μ. 
γ) Συντελεστής δόμησης: 4,2 
δ) Ποοοστό επιτρεπόμενης κάλυψης ισογείου: 70%. 
ε) Αξία ανά τ.μ. γης: 294.840 δρχ. 
στ) Συντελεστής εμπορικότητας: 2,0. 

3) Τα ειδικότερα στοιχεία του ωφελουμένου ακινήτου, 
το οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 του Ν. 2300/1995 και 
του οποίου οι όροι δόμησης αναφέρονται στο 4697/ 
19.4.1995 έγγραφο του Τμήματος Πολεοδομίας της Νο¬ 
μαρχίας Αχαΐας είναι τα εξής: 

α) θέση ακινήτου: Περιοχή Έξω Αγυιά, Ο.Τ. 1703 Β', 
Δήμος Πατρέων. 

β) Επιφάνεια ακινήτου: 927,37 τ.μ. 
γ) Συντελεστής δόμησης: 0,8. 
δ) Ποσοστό επιτρεπόμενης κάλυψης ισογείου: 60%. 
ε) Μέγιστο επιτρεπόμενο ύψος: 10.00 μ. συν. 1,50 μ. 
για στέγη. 

οτ) Συνολική επιτρεπόμενη επιφάνεια δόμησης: 
927,37x0,8 = 741,89 τ.μ. 
ζ) Αποστάσεις (Δ): 4,50 μ. 
η) Χρήση: Γ ενική Κατοικία, 
θ) Αξία ανά τ.μ. γης: 13.014,40 δρχ. 
ι) Συντελεστής εμπορικότητας: 1,00. 

4) Τα ειδικότε ρα στοιχεία της πραγματοποίη της με¬ 

ταφοράς συντελεστή δόμησης είναι τα εξής: 

Η συνολική δομήσιμη επιφάνεια η οποία εγκρίνεται να 
δομηθεί στο ωφελούμενο ακίνητο επιπλέον αυτής που 
επιτρέπεται σύμφωνα με τους όρους δόμησης που ισχύ¬ 
ουν στην περιοχή είναι 370,584 τ.μ. σε ορόφους, που κα- 
τανέμονται οε 74,764 τ.μ. στο Γ όροφο και σε 295,82 τ.μ. 
στον Δ' όροφο και αντιστοιχεί σε 91,06 τ.μ. από ορόφους 

από το περιγραφόμενο στην παράγραφο 1 βαρυνόμενο 
ακίνητο. 

5) Τα ειδικότερα στοιχεία του ωφελούμενου ακινήτου 
μετά την έγκριση πραγματοποίησης μεταφοράς συντελε¬ 
στή δόμησης είναι τα εξής: 

α) θέση ακινήτου: Περιοχή Έξω Αγυιά, Ο.Τ. 1703 Β', 
Δήμος Πατρέων. 

β) Επιφάνεια ακινήτου: 927,37 τ.μ. 
γ) Συντελεστής δόμησης: 1,199. 
δ) Ποσοστό επιτρεπόμενης κάλυψης ισογείου: 60%. 
ε) Μέγιστο επιτρεπόμενο ύψος: 13.00 μ. συν. 1,50 μ. 
για στέγη, δηλαδή σύνολο 14,50 μ¬ 
ατ) Συνολική δομήσιμη επιφάνεια: 1112,48 τ.μ. 
ζ) Αποστάσεις (Δ): 4,50 μ. 
η) Χρήση: Κατοικία. 

θ) Εξασφάλιση 5 θέσεων στάθμευσης στην πυλωτή 
(απαιτούνται 3 θέσεις στάθμευσης). 

ι) Η ανέγερση του κτιρίου στο ωφελούμενο ακίνητο πρέ¬ 
πει να γίνει σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφιών Εφαρμογών με την 38164/ 
1995 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

6) Πριν τη χορήγηση της οικοδομικής άδειας στο ωφε¬ 
λούμενα ακίνητο πρέπει: 

α) να προσκομισθοϋν στην αρμόδια περιφερειακή υπη¬ 
ρεσία από τους ενδιαφερόμενους πιστοποιητικά από τα 
αρμόδια υποθηκοφυλακεία ότι η παρούσα απόφαση ση¬ 
μειώθηκε στο περιθώριο των οικείων μερίδων του βαρυνο- 
μένου και του ωφελουμένου ακινήτου και βεβαίωση της 
αρμόδιας κεντρικής υπηρεσίας ότι ακυρώθηκε ο 6366 
ονομαστικός τίτλος δικαιώματος μεταφοράς συντελεστή 
δόμησης, 

β) να διαπιστωθεί από την αρμόδια περιφερειακή υπη¬ 
ρεσία ότι η παρούσα απόφαση καταχωρήθηκε στο βιβλίο 


που τηρείται για το Δήμο Πατρέων σύμφωνα με την παρά¬ 
γραφο 7 της 32913/10.5.1995 απόφϊασης του Υπουργού 
Περιβάλλοντος, Χωροταξίας και Δημοσίων Έργων (Δ’ 
341/18.5.1995), 

γ) να ελεγχθεί από την αρμόδια περιφερειακή υπηρεσία 
ότι η πραγματοποίηση μεταφοράς συντελεστή δόμησης 
που εγκρίνεται με την παρούσα απόφαση είναι εντός των 
ορίων του 10% του συνόλου των δομησίμων επιφανειών 
που προκύπτει κατά προσέγγιση από την εφαρμογή των 
ισχυόντων συντελεστών δόμησης εντός του ρυμοτομικού 
σχεδίου του Δήμου Πατρέων. 

Αρθρο 2 

1) Ακυρώνεται ο 6366/24.12.1993 ονομαστικός τίτλος 
δικαιώματος μεταφοράς συντελεστή δόμησης για το 
τμήμα των 91,06 τ.μ. από ορόφους. 

2) Εγκρίνεται για το υπόλοιπο τμήμα των 11,94 τ.μ. από 
ορόφους που δεν χρησιμοποιήθηκε από τον τίτλο 6366/ 
1993 η χορήγηση νέου τίτλου στο όνομα της δικαιούχου 
ανώνυμης εταιρείας με την επωνυμία «ΕΤΑΙΡΕΙΑ ΔΗΜΗ¬ 
ΤΡΙΑΚΩΝ ΒΟΡΕΙΟΥ ΕΛΛΑΔΟΣ ΑΝΩΝΥΜΟΣ ΒΙΟΜΗΧΑ¬ 
ΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΕΙΔΩΝ ΔΙΑΤΡΟΦΗΣ, 
ΑΝΤΙΠΡΟΣΩΠΕΙΩΝ, ΔΙΑΝΟΜΩΝ, ΤΕΧΝΙΚΩΝ, ΤΟΥΡΙ¬ 
ΣΤΙΚΩΝ ΚΑΙ ΝΑΥΤΙΛΙΑΚΩΝ ΕΠΙΧΕΙΡΗΣΕΩΝ». 

Αρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 1 Σεπτεμβρίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΟΤΗΣ 




ΔΙΑΓΡΑΜΜΑ ΚΑΛΥΨΗΝ 

